**ZÁPISNICA**

**zo zasadnutia Rodičovskej rady pri Základnej škole**

**sv. Košických mučeníkov, Čordákova 50, Košice**

**Termín konania:** 28.9.2021

**Miesto konania:** Spojená škola sv. Košických mučeníkov, Čordákova 50, 040 23 Košice

**Prítomní :** - podľa prezenčnej listiny

 - hosť: p. riaditeľka RNDr. Adriana Bariová, p.zástupkyňa Mgr. Renáta Halčišáková

**Program schôdze:**

1. Voľba štatutárnych orgánov Rodičovskej rady (ďalej RR)

2.Informácia o stave financií RR

3.Prerokovanie žiadostí o finančné príspevky

4. Stanovy RR

5.Rôzne

Zasadnutie Rodičovskej rady otvorila a predsedala mu pani Mgr. Annamária Kočišová.

***K bodu 1***

Prebehla voľba štatutárnych orgánov RR pre školský rok 2021/2022. Pani hospodárka Miklušová sa pre zaneprázdnenosť vzdala funkcie. Na jednotlivé pozície boli navrhovaní:

* **predseda RR**: Mgr. Annamária Kočišová
* **tajomník RR**: Mgr. Mariana Beľanová
* **hospodár RR**: Ing.Nikola Matvijová
* **predseda revíznej komisie**: p. Slávka Hnátová
* **člen revíznej komisie**: Ing. Zuzana Rychnavská
* **predseda stravovacej komisie**: p. Marta Woloszynová
* **člen stravovacej komisie**: p. Gabriela Dimitrová

Navrhovaní boli prítomnými členmi RR jednohlasne schválení do výboru RR.

Zároveň boli jednohlasne zvolení noví členovia Členskej schôdze, a to Mária Grajcárová, Miroslava Takáčová, Michaela Gažiová, Valéria Kissová.

***K bodu 2***

Pani Miklušová, hospodárka RR do tohto času, predložila výsledok hospodárenia RR pri ZŠ Spojenej školy sv. Košických mučeníkov za predchádzajúci školský rok 2020/2021 s vyčíslením konečného stavu financií k 1. 9. 2021.

Vo všeobecnosti sa nečerpali mnohé pravidelné platby, nakoľko sa z pandemických dôvodov nekonali hromadné podujatia, súťaže, testovania vedomostí a pod.

**Výsledok hospodárenia RR pri ZŠ sv. Košických mučeníkov v šk.roku 2020/2021:**

**Stav šk. roku 2020/2021 k 1. 9. 2020**

(zostatok zo šk.roka 2019/2020)**: 4 123,67 €**

**Príjmy v šk.roku 2020/2021:** 11 407,41 €

**Výdavky v šk. roku 2020/2021:** 6 992,53 €

**Zostatok za šk. rok 2020/2021k 1. 9. 2021: 8 538,55 €**

**Rozpis príjmov v šk.roku 2020/2021:**

1. Rodičovské príspevky: 5 849,00 €

2. Príjem z 2% z daní: 3 749,44 €

3. Ostatné príjmy 1 808,97 €

 (vrátené preplatky z akcií, vklad do pokladne)

**Spolu príjmy za šk.rok 2020/2021: 11 407,41 €**

**Rozpis výdavkov v šk.roku2020/2021:**

1. Kultúrne akcie 913,01 €

2. Doplnenie školského inventáru 2 723,42 €

(nákup učebníc, inventáru do ŠJ, ikebany, ŠKD, tapety,

dekoračné siete, žiacke knižky)

3. Prezentácia školy 588,00 €

(časopis Jabĺčko, Čordáčik, reklama Facebook, súťaž AJ)

4. Vzdelávacie akcie, testovanie žiakov 286,00 €

5. Príspevky na ŠvP, LVK a šk. výlety (rozlúčka deviataci) 160,00 €

6. Ostatné výdavky 2 322,10 €

(poplatky – kolky, vedenie účtu, kvety a knihy na záver šk. roka,

prevody z účtu do pokladne, respirátory)

**Spolu výdavky v šk. roku 2020/2021: 6 992,53 €**

Pani predsedníčka Mgr. Kočišová predložila k schváleniu pre školský rok 2021/2022 zoznam príspevkov na opakované akcie v priebehu šk. roka:

|  |  |
| --- | --- |
| **VÝDAVKY** | **SUMA v EUR** |
| Uvítanie prvákov  | 70,00 |
| Komparo– testovania žiakov | 650,00 |
| Reprezentácia školy + školské súťaže (Slávik, Hviezdoslavov Kubín, ANJ olympiáda) | 500,00 |
| Karneval I.stupeň ZŠ | 150,00 |
| Katarínska zábava II. stupeň ZŠ | 50,00 |
| DOD | 50,00 |
| Mikuláš /1,50€ na žiaka (336 žiakov pre šk.rok 2021/2022) | 504,00 |
| Deň detí / 1,50€ na žiaka (336 žiakov) | 504,00 |
| Zápis na ZŠ + knihy pre budúcich prvákov | 150,00  |
| Knihy – odmeny na koniec šk. roka I. a II. stupeň ZŠ | 360,00 |
| Výlet 9. ročník/10,00 € na žiaka | 300,00 |
| Notár - poplatky | 120,00 |
| Príspevok na Čordáčik – II. stupeň | 200,00 |
| Príspevok na Jabĺčko – I. stupeň | 120,00 |
| Kytice na záver šk.roka | 50,00 |
| Kolok ŠvP 3. ročník | 50,00 |
| Príspevok na kultúrne podujatia / 3,00 € na žiaka (336 žiakov) | 1008,00 |
| Príspevok na činnosť ŠKD / 0,50 € na žiaka | 400,00 |
| Veľkonočný dar rodičom | 336,00 |
| Mikuláš zamestnancom –2 eurá os./38 zamest. | 76,00 |
| **SPOLU** | **5628,00** |

Rodičovská rada **jednohlasne schválila** poskytnutie príspevkov na každoročne opakované akcie a to pre školský rok 2021/2022 vo výške **5628,00 €.**

***K bodu 3***

Rodičovskej rade boli predložené **žiadosti o poskytnutie nasledujúcich finančných prostriedkov:**

1. Pani učiteľka RNDr. Guteková žiada o príspevok vo výške **283,22 €** na zakúpenie pomôcok pre vyučovanie fyziky a to 8 kusov silomerov, 1 ks digitálne váhy, 2 ks ponorných digitálnych teplomerov a 1 ks elektrický varič.
2. Pani riaditeľka RNDr. Bariová žiada o príspevok vo výške **480,00 €** na zakúpenie zariadenia na dochádzkový systém k zadnému vchodu pre žiakov (tzv. čipovacie zariadenie) spolu s s príslušenstvom potrebným pre inštaláciu a prevádzku tohto zariadenia.
3. Pani riaditeľka RNDr. Bariová žiada o príspevok vo výške **3000,00 €** na zakúpenie nových stoličiek do zrekonštruovanej jedálne. Jedná sa o spevnené plastové stoličky, v cene 40,00 € za kus. Je potrebné zakúpiť 150 kusov stoličiek (t.j. 6000 €). Na zaobstaraní vybavenia budú participovať všetky zložky školy a to Gymnázium v sume 2500 € a Materská škola v sume 500 €.

Rodičovská rada **jednohlasne schválila** poskytnutie hore uvedených finančných príspevkov.

***K bodu 4***

Doterajšie stanovy RR sú nedostačujúce, preto sa otvárajú k aktualizácii, doplneniu a zmene podľa súčasných podmienok a potrieb. Navrhované zmeny:

* Doplniť bod vznik členstva a platba členského príspevku
* Hlasovanie – kedy je RR uznášaniaschopná, ide o nadpolovičnú väčšinu
* Elektronické hlasovanie – konečný termín na odhlasovanie, po ňom sa berie, že sa člen RR zdržal hlasovania
* Poplatok za zmenu stanov stojí 16,50 €
* Prehodiť poradie článkov

***K bodu 5***

Prebehla diskusia k nasledujúcim témam:

1. Žiacke plastové čipy sa pri manipulácii a nosení na kľúčenke ľahko poškodia, rozpadnú. Otázka rodiča, či by bolo možné zakúpiť pevnejší čip kompatibilný k čipovaciemu zariadeniu v škole?
2. Uzatvorením cesty pred hlavným vchodom školy sa komplikovaná premávka presunula vedľa školy a k zadnému vchodu. Na úzkej jednosmernej ceste popod budovu školy prechádzajú peši rodičia s deťmi pomedzi neustále idúce a parkujúce autá. Žiaci, aby sa čo najskôr vyhli nebezpečnej premávke, si skracujú cestu cez existujúcu dieru v plote. Otázka, či by bolo možné zriadiť na danom mieste vchodovú bránu? Iné riešenie: Ak by neblokovali parkovisko pred zadným vchodom cudzie autá, teda autá obyvateľov sídliska, bolo by možné deti odviezť k zadnému vchodu na parkovisko.
3. Podnet na podávanie informácii o platbe za školskú jedáleň cez portál Edupage namiesto aktuálnej papierovej formy.
4. Naďalej snaha o uskutočnenia výmeny oblečenie na škole, tzv. SWAP. Zistiť záujem, poprípade možnú výpomoc s realizáciou akcie zo strany rodičov.
5. Rodičovská rada funguje ako Občianske združenie a preto predsedníčka RR vyzýva k pomoci škole cez zapojenie sa do projektov ako Občianske združenie Rodičovská rada pri Základnej škole sv. Košických mučeníkov.
6. Zadný vchod školy je neustále v neestetickom stave, po večeroch a po nociach sa tam zdržiavajú rôzne skupiny ľudí a zanechávajú neporiadok, devastujú prostredie. Je potrebné riešiť danú situáciu. Nakoľko budova školy a ani pozemok nie je majetkom školy, riešenie je komplikované. Pri skrášlení a čistení areálu školy veľmi pomáhajú brigády rodičov.
7. Pre protipandemické opatrenia sa posledné roky nekonali Škola v prírode ani Lyžiarsky výcvik. Ak to opatrenia dovolia, je myšlienka zrealizovať tieto akcie dennou dochádzkovou formou, aby o ne opäť neboli žiaci ukrátení.

Po prerokovaní všetkých bodov programu bola schôdza ukončená.

V Košiciach dňa 28. 9. 2021 Zapísala: Mariana Beľanová